Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 457/13/5507	Námestovo, 20.7.2015
EEČ : 2-41-79-2015

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 1 Trestného zákona

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 20.7.2015, spisová značka Pv 457/13/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	dňa 28. 07. 2013 v čase okolo 08.40 hodine viedol osobné motorové vozidlo značky ŠKODA FELICIA evidenčné číslo XXXXX s ktorým v meste XXXXX, na Ulici SNP, oproti rodinnému domu číslo XXXXX cúval, pričom dostatočne nesledoval situáciu v cestnej premávke, v dôsledku čoho pravou zadnou časťou vozidla narazil do chodkyne poškodenej XXXXX, narodená XXXXX, ktorá následkom nárazu spadla na vozovku, pričom utrpela zlomeninu krčka ľavej stehennej kosti a krvný výron v oblasti ľavej očnice s dobu liečenia viac ako  42 dní

Uznesením prokurátora Okresnej prokuratúry Námestovo zo dňa 20.7.2015, spisová značka Pv 457/13/5507, bola určená obvinenému skúšobná doba v trvaní 18 mesiacov.
Odôvodnenie:

	Okresný prokurátor v Námestove  uznesením spisová značka  Pv 457/13/5507, EEČ: 2-41-217-2013  zo dňa 11. 12. 2013 podľa § 216  odsek 1  Trestného poriadku podmienečne zastavil trestné stíhanie vedené proti obvinenému  XXXXX pre prečin  ublíženia na zdraví podľa § 157 odsek 1 Trestného zákona. 

Podľa § 216 odsek 2 Trestného poriadku určil obvinenému XXXXX  skúšobnú dobu v trvaní 18 (osemnásť) mesiacov. Skúšobná doba  uplynula dňa 20. 06. 2015.

	V zmysle ustanovenia  § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj ďalším uloženým obmedzeniam a povinnostiam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak  rozhodne, a to aj počas skúšobnej doby, že sa v trestnom stíhaní pokračuje. 

Po skončení skúšobnej doby podmienečného zastavenia trestného stíhania bola na obvineného žiadaná  správa o povesti, výpis z registra priestupkov, správa z Obvodného oddelenia PZ XXXXX, správa z  Okresného riaditeľstva PZ, Odboru kriminálnej polície,  XXXXX správa o tom, či  škoda bola uhradená a odpis registra trestov. 

Z uvedených podkladov vyplynulo, že obvinený XXXXX počas plynutia skúšobnej doby podmienečného zastavenia trestného stíhania viedol riadny život, nedopustil sa žiadneho protispoločenského konania, čím splnil všetky podmienky pre vyslovenie o jeho  osvedčení sa v skúšobnej dobe

Vzhľadom na vyššie uvedené skutočnosti  rozhodol som tak, ako je to uvedené vo výrokovej časti tohto uznesenia.

V zmysle ustanovenia  § 217 odsek  4 Trestného poriadku právoplatnosťou rozhodnutia o tom, že sa obvinený XXXXX osvedčil, nastávajú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jaroslav Kocúr
prokurátor